

|  |  |
| --- | --- |
| ÅRSPLAN 2020 - 2021 | familiebarnehagegruppen  aktivitet – trivsel - mestring  I familiebarnehagen vår tar vi vare på de gode øyeblikkene!  Charlotte Knai Pedersen  Årsplan |

***HJERTELIG VELKOMMEN TIL NYTT BARNEHAGEÅR***

Vi er klare for å starte opp igjen etter sommerferien. Vi kjenner mange av dere fra før, men vi gleder oss også til å møte nye fjes. Vi venter oss 7 nye fjes i løpet av dette barnehageåret og vi gleder oss masse til å bli kjent med disse nye barna.

Vi gleder oss til å være sammen med barna deres gjennom dette året, og vi har mye vi ønsker å gjøre sammen med dem. Denne årsplanen som du nå har i hendene, er utformet for å gi dere informasjon om hva vi skal jobbe med dette barnehageåret. Vi ser frem til et godt og nært samarbeid igjennom året som kommer. Det er viktig for oss at dere tar kontakt om det er noe dere lurer på. Vi ønsker det aller beste for barna og deres familie, og vi gjør vårt ytterste for at dagene til deres barn skal være fylt med glede, samspill og undring.

I vår familiebarnehage skal undring og nysgjerrighet møtes med glede, tid og åpenhet. Vi lytter, leker og skaper – hver dag!

Charlotte Knai Pedersen

Styrer i Familiebarnehagegruppen

**Barnehagehverdagen** **i vår familiebarnehage**

I vår familiebarnehage møtes undring og nysgjerrighet med glede, tid og åpenhet. Vi lytter, leker og skaper – hver dag.

Vi skal legge til rette for stimulerende omgivelser. De voksne skal prioritere tid, ro og åpenhet til barnets utforskertrang og nysgjerrighet. God kommunikasjon, kvalitet, kompetanse, trygghet og tillitt er en forutsetning for godt samspill i alle barnehagens relasjoner.

Våre verdier – samspill, trygghet og omsorg, glede – er styrende i vårt arbeid med barna- Vi skal undre oss sammen med barna, og hjelpe de til å søke svar på det de lurer på. Vi skal skape glede i hverdagen, og glede oss sammen med barna når de mestrer nye ting. Vi skal skape samspill med barna slik at de blir sett og hørt, og føler seg betydningsfulle og at de er en del av et fellesskap.

**Måltider:**

Frokost: 0730-0830

Lunsj: 1030-1130

Middag : 1330-1430

**Mat**

Frokost og lunsj serveres hver dag. Varm middag serveres 4-5 ganger i uken. Er vi på langtur tar vi med oss noe lett å spise (havrevafler o.l. og spiser brødmat til ettermiddagsmat).

Frukt/grønnsaker blir servert hver dag.

**Turdager**

Vi går på tur 3 ganger i uken og så har vi dans , yoga eller turn 1 gang i uken (på vinteren). Vi tilbyr svømmeopplæring så fremt vi får godkjent midler, dette gjelder da for 4 og 5 – åringene.

**Samlingsstund/gruppedag**

Vi har samlet samlingsstund 2 ganger i uka, men vi har også felles samlinger når vi er på turer sammen.

**Tilværelsen på tur og ute i naturen**

Skogen er vår lekeplass. Naturen byr på utfordringer og fine opplevelser for alle, uansett alder, utviklingsnivå og ferdigheter. I naturen finnes det alltid noe barna kan leke med eller undres over. Barn finner på aktiviteter som de selv oppdager gjennom aktiv undersøkelse og utfordringer. Naturlige grenser, naturlige mestringsopplevelser – helt fritt for prestasjonskrav.

De voksne i vår barnehage er opptatt av å undre seg sammen med barna og stimulere barna til selv å undre seg. Nysgjerrighet, åpenhet og god tid skaper gode øyeblikk av undring. Barna skal også få anledning til å oppdage, utforske og leke i skogen.

Skogen byr også på fysiske utfordringer som er med på å styrke barnas grovmotorikk. Aktivitet, opplevelse selvbestemmelse og samspill er elementer som ivaretar barnas behov for mestringsopplevelser og gir dem en indre trygghet om egne evner og muligheter.

**Kommunikasjon**

Plan for organisering av hver måned, «Månedsplan», blir lagt ut på Spond og Familiebarnehagens hjemmesider [www.familiebarnehagegruppen.com](http://www.familiebarnehagegruppen.com) i starten av hver måned. Det oppfordres til at foreldre gjør seg kjent med Spond og hjemmesiden og dokumentene som blir lagt ut her, da dette danner et utgangspunkt for positivt samspill. Vi henger også opp nødvendig informasjon i gangen i garderoben. Påminnelser vil bli sendt ut ved spesielle anledninger på e-post. Foreldrefaktura blir sendt elektronisk til foresattes e-post.

**Åpningstid:**

Mandag - fredag: 0700-1700

Kjernetid: 0930-1430

Turdager oppmøte 0830-0900

**Styrer:**

Charlotte Knai Pedersen

93085243

[familiebarnehagegruppen@gmail.com](mailto:familiebarnehagegruppen@gmail.com)

**Teamledere:**

**Avd. Kongletoppen:** Kasia Latkowska

**Avd. Statfram:** Ewelina Polynkin

**Avd. Hilton:** Lene Skedsmo

**Avd. Bakke:** Stine Sørensen

**Jeg blir sett og akseptert, og jeg kan være meg selv forskjellig fra andre.**

**Jeg har innflytelse!**

**(Lisbeth Bjerke)**

**Våre verdier**

I familiebarnehagegruppen bygger vi vårt verdigrunnlag på:

* Samspill
* Trygghet og omsorg
* Glede

**Det gode samspill**

1. Vis at du er glad i barnet.

2. Se barnets initiativ - justèr deg.

3. Inviter barnet til samspill, lytt og svar.

4. Vis anerkjennelse overfor det som barnet klarer å gjøre.

5. Fang barnets oppmerksomhet – skap en felles opplevelse.

6. Fasthold barnets oppmerksomhet – vis følelse og engasjement.

7. Fold ut barnets opplevelse – utdyp og forklar.

8. Skap rammene. Ta barnet i hånden og guide det trinn for trinn.

Kilder: Karsten Hundeide, International Child Development Program (ICDP), Oslo og Anne Linder, Dansk Center for ICDP

**Samspill**

Et godt samspill i barnehagen er viktig. Barn har livsglede og det er derfor viktig at de voksne i barnehagen både har et individperspektiv og et systemperspektiv, det vil si både ha fokus på gruppen og på barnet. Det finnes 8 hjelpemidler til et godt samspill:

**Trygghet og omsorg**

Barn skal ha voksne rundt seg som tar følelsene deres på alvor, for da opplever de respekt og tilhørighet. Vi skal skape trygge rammer og et trygt miljø i vår familiebarnehage. Alle skal bli tatt på alvor!

**Glede**

Hver dag – nye gleder. Mestringsglede, skaperglede og lekeglede. Lek gir barn glede. Barn leker først og fremst fordi det er morsomt å leke. Både i lek og andre aktiviteter ønsker vi å ta vare på og gi barnas glede og humor gode vilkår. Ros, oppmuntring og følelsen av mestring gleder barna. Humor gir livsglede og overskudd og fremmer skapergleden og lysten til lek. Humor er en væremåte, og i likhet med leken, en livsform som er et mål i seg selv. Vi voksne skal vise at vi setter pris på barnas humor og fantasi. Det styrker selvbildet å vite at en kan glede andre. Vi skal være både delaktige og lyttende i forhold til barnas humor, og hjelpe dem til å utvikle den. Humoren skal tas vare på, for glade barn og voksne er en forutsetning for godt samvær!

**En ring av gull, en riktig stor, med plass til alle hender**

**Der ingen er størst, der ingen er minst,**

**Der ingen er først, der ingen er sist,**

**Vi holder fast så alle kjenner, at ringen er smidd av gode venner!**

**LEK OG LÆRING I NATUREN – ÅRET GJENNOMGÅENDE TEMA**

«Opplevelser og erfaringer i naturen kan fremme forståelse for naturens egenart og barnas vilje til å verne om naturressursene, bevare biologisk mangfold og bidra til bærekraftig utvikling.» (Rammeplanen s.52)

«Barnehagen skal bidra til at barna blir glade i naturen og får erfaringer med naturen som fremmer evnen til å orientere seg og oppholde seg i naturen til ulike årstider.» (Rammeplanen s.52)

**Barn av regnbuen**

*En himmel full av stjerner*

*Blått hav så langt du ser*

*En jord der blomster gror*

*Kan du ønske mer?*

*Sammen skal vi leve*

*Hver søster og hver bror*

*Små barn av regnbuen*

*Og en frodig jord*

(Lillebjørn Nilsen)

**Familiebarnehagen har naturen som utgangspunkt for en god barnehagehverdag. Hos oss vil vi at barna skal få utfordring i å bruke kroppen og sansene sine gjennom lek i naturen. Lek og læring i naturen gir fornøyde og sunne barn. Vi skal legge til rette for gode naturopplevelser, som igjen kan bidra til interesse og engasjement for å ta vare på natur og miljø. Slike kunnskaper er også nødvendig for å kunne forstå miljøproblemene og årsakene til dem.**

**I rammeplanen for barnehagen står det at barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring. Barnehagen skal legge til rette for at barna kan forbli nysgjerrige på naturvitenskapelige fenomener, oppleve tilhørighet til naturen og gjøre erfaringer med bruk av teknologi og redskaper.**

**Hvorfor lek og læring i naturen?**

**Virkelighetsnær læringsarena:** læring i friluft bygger på prinsippet at barn får en større forståelse av å lære om virkeligheten i virkeligheten – om naturen i naturen.

**Naturopplevelser og miljøbevissthet:** læring i friluft bygger på at mange gode naturopplevelser gir tilhørighet til naturen, en økt forståelse for samspillet mellom natur og menneske, og et ønske om å ta vare på naturen.

**Fysisk aktivitet:** gjennom læring i friluft blir fysisk aktivitet en naturlig del av hverdagen. Fysisk aktivitet er viktig for barns helse, og for at de skal ha en normal vekst og utvikling.

**Sosial miljø og læringsmiljø:** læring i friluft gir nye og andre sosiale relasjoner enn inne-aktiviteter. Det gjelder alle sammen – både barn og voksne. Barn som for eksempel sjeldent opplever mestring inne, kan vise fram andre kvaliteter ute.

**Våre pedagogiske satsningsområder**

* Realfag-glede (Fagområdet Antall, rom og form og Natur, miljø og teknologi)
* Språkglede (Kommunikasjon, språk og tekst)
* Lekeglede (Kropp, bevegelse, mat og helse)

**Realfag-undring og glede knyttet til matematikk og naturfag**

Barnehagen er det første steget i utdanningsløpet. Familiebarnehagen vil bli en realfagbarnehage og dette innebærer en satsning på matematikk og naturfag.

For å jobbe med realfag i familiebarnehagen skal vi:

* Være bevisste på at matematikk og naturfag er en naturlig del av hverdagen vår og at disse to fagene omgir oss hele tiden. Vi skal aktivt bruke matematiske begreper når vi er sammen med barna. Eksempler stor, større, mindre, over og under. Bruke ulike måleenheter når vi lager mat sammen med barna samt geometriske former.
* Vi i familiebarnehagen er glade i å dra på tur i naturen, noe vi gjør 2-3 ganger i uka.
* Vi skal jobbe med realfag både spontant men også planlagt. Vi ønsker å engasjere barna til undring og nysgjerrighet. Som voksne skal vi fange opp og møte barnas innspill og tanker.

Skogen er vår lekeplass og her er det bare fantasien som kan stoppe oss i alt som kan gjøres! Vi ønsker å bruke naturen mye, hvor vi vil både leke i og med naturen. Vi vil at barna i vår familiebarnehage skal bli glad i naturen, og for å få dette til må vi bruke den mye! Her er det viktig at de voksne viser glede av å være i og bruke naturen, dette påvirker også barna. Vi skal prate om naturen, leke i den, glede oss over den og ikke minst vise respekt.

**Rammeplanen sier følgende om fagområdet Natur, miljø og teknikk:**

***Barnehagen skal legge til rette for at barna kan få et mangfold av naturopplevelser og få oppleve naturen som arena for lek og læring.***

**Språkglede**

Utvikling av språklig bevissthet handler om at barna blir oppmerksomme på at språket ikke bare handler om innhold, altså hva vi sier, hører eller leser. Språk er sanselig og er en viktig del av barnas daglige utforsking og lek. Barn som har utviklet en mental forståelse for at språket er satt sammen av enkeltlyder, anses som språklig bevisst (Palsdottir, 2008, s.108).

I følge [Rammeplanen for barnehager](https://www.regjeringen.no/contentassets/062a50467a86492b9ab1829df2433fae/ny-rammeplan-for-barnehagens-innhold.pdf) (2017) skal personalet i barnehagen oppmuntre barna til å leke med lyd, rim og rytme for å fremme barnas språklige bevissthet. Personalet er viktige som språklige forbilder, og de skal legge til rette for varierte aktiviteter som er med på å støtte barnas egen språkutvikling. *Barnehagen skal bidra til at barn leker med språk, symboler og tekst og stimulere til språklig nysgjerrighet, bevissthet og utvikling* (s.17).

Språkleker kan påvirke barnas fonologiske bevissthet eller forståelse av hvordan språket er bygd opp av lyder. Gjennom å rime, klappe stavelser og etter hvert lytte ut lyder utvikles evnen til å oppfatte systemet av språklyder, og ved å skille dem får vi fram ulike meninger (Frost og Lønnegaard, 1996).

Lek, lytting og bevegelse hører sammen! Lytteleker eller auditivt oppmerksomhetstrening og lek med vitser, gåter, rim og regler er med på gjøre barna språklige nysgjerrige og stadig øke deres språklige bevissthet. Å skape mestringserfaringer gir det beste grunnlaget for videre suksess og motivasjon (Hagtvet 2004, s. 111 i Palsdottir, 2008). Møt barna med oppmuntring og respekt, og gi rom for at den humoristiske sansen får utvikle seg.

**Vitsen med vitsen og poenget med gåta; kunsten å få andre til å lytte og le.**

**Lek**

I vår familiebarnehage har leken en sentral plass. Barn skal få mulighet til å danne relasjoner med hverandre og de voksne gjennom lek. Dette bidrar til utvikling av den sosiale kompetansen og ikke minst læring. Det at barna kan utfolde seg og fordype seg i leken gjør at lekegleden blir stor og viktig. Lek er gøy!

***Leken skal ha en sentral plass i barnehagen og lekens egenverdi skal anerkjennes.*** (Rammeplanen 2017).

***«Barnehagen skal gi barn muligheter for lek, livsutfoldelse og meningsfylte opplevelser og aktiviteter.»*** (Barnehageloven §2).

**BARNS MEDVIRKNING**

*Barnehagen skal ivareta barnas rett til medvirkning ved å legge til rette for og oppmuntre til at barna kan få gitt uttrykk for sitt syn på barnehagens daglige virksomhet.*

(Rammeplanen 2017)

Barnehagen må gi rom for barns ulike perspektiv og vise respekt for deres intensjoner og opplevelsesverden. Det blir viktig å forstå barnet slik at vi kan forstå behovene deres.

*I barnehagen må vi voksne gjøre oss «fortjent» til barns anerkjennelse og tillitt.*

Å oppdra barna i et demokrati handler om å spørre barna dersom du har til hensikt å lytte til svarene. Men det å være med på å bestemme betyr ikke at man alltid får det som man vil. Barn skal få oppleve at vi som voksne tar hensyn til deres synspunkter.

Familiebarnehagen skal oppmuntre og legge til rette for at barna skal kunne gi uttrykk for sine tanker og meninger og møte anerkjennelse for sine uttrykk.

Et eksempel på medvirkning til egen barnehagehverdag er å kunne være med å bestemme litt av hva som skal skje. Derfor ser vi viktigheten av fri lek. Det er barnas tid til å velge og velge bort. Vi ønsker å jobbe mer med temaer som barna er opptatt av og lage et prosjekt av det. I familiebarnehagen må vi voksne gjøre oss «fortjent» til barns anerkjennelse og tillitt.

Å være en ansvarlig voksen vil si å være villig til å undre seg sammen med barn, og utforske nye tanker og uttrykksmåter, og forsøke å skape mening på tvers av alder, kjønn og kulturelle referanserammer

**DANNING GJENNOM OMSORG, LEK OG LÆRING**

**Barnehagen som læringsarena**

MÅL: Alle barn skal ha gode utviklingsmuligheter

*«Barnehagen skal i samarbeid og forståelse med hjemmet ivareta barnas behov for omsorg og lek, og fremme læring og danning som grunnlag for allsidig utvikling.»*

(Barnehageloven § )

*«Barnehagen skal være en god læringsarena for alle barn, og den sees på som første trinn i et helhetlig utdanningsløp.»*

(Barnehagemeldingen s. 31)

«Barnehagen skal fremme samhold og solidaritet samtidig som individuelle uttrykk og handlinger verdsettes og følges opp.»

(Rammeplanen s. 21)

|  |  |
| --- | --- |
| Mål for omsorg, lek og læring | Tiltak |
| Familiebhg skal være et godt sted å være, som alle gleder seg å komme til. | Vi møter alle barn og foreldre med respekt |
| Alle skal oppleve trivsel, trygghet og fellesskap | Vi hjelper og støtter barna til å utvikle trygghet og selvtillit |
| Barnehagehverdagen skal være en kvalitetstid med ped. opplegg, lek og læring for både små og store. | Vi viser omsorg for hverandre på en vennlig, åpen og følsom måte |
| Tydelige verdier som de ansatte praktiserer | Vi tilrettelegger miljøet slik at det gir varierte muligheter for utvikling av kreativitet og personlig vekst hos barna og personalet |
| Barna skal oppleve humor og glede i hverdagen | Vi skaper en hverdag preget av humor og glede både for store og små |
| Vi skal hele tiden fornye oss og øke kunnskap | Vi bruker møter og ulike forum til diskusjon og vurdering av verdiene våre og praktiseringen av dette i hverdagen |
| Felles pedagogisk plattform | Vi ser på egen praksis og prøver hele tiden å forberede den. Vi ønsker å fremstå som helhetlig, slik at barna og foreldrene skal møte den samme holdningen og verdier uansett hvem de møter. |

Hos oss jobber vi bevisst mye med voksenrollen. Målet er å ha en felles måte å møte barna på i ulike situasjoner. Vi må se på egne handlinger og væremåter, reflektere over hvordan vi påvirker barnas atferd for å kunne bidra til positive danningsprosesser.

For oss handler omsorg om å se og forstå det unike i hvert barn, og gi dem den trygghet og varme det trenger. Det handler om å være med dem med innlevelse og vilje til samspill, og å trøste og hjelpe der det trengs. Å gi barna grunnleggende trygghet er viktig i utviklingen av sosial kompetanse og ikke minst for å styrke sin egen selvfølelse (Aasgaard, 2013).

Vi anerkjenner barndommens egenverdi gjennom å tilrettelegge for mye lek. Barn lærer gjennom lek. Læring foregår i det sosiale samspillet med andre og barna lærer gjennom opplevelser og erfaringer. De lærer å omgås andre og viser hva de kan og hva de må øve på. Lek og vennskap er grunnlaget for barns trivsel og meningskapning i familiebarnehagen. Og det er nettopp derfor vi har satt av så mye plass til lek i dagsrytmen vår og vår måte og organisere en barnehagehverdag på.

Barns undring, interesser og spørsmål er grunnlaget for læringsprosesser i familiebarnehagen. Barn lærer gjennom hele dagen i alle situasjoner, vi tilrettelegger for lek og læring tilpasset alder og utvikling. Vi bruker lek som metode i formelle læringssituasjoner (planlagte og styrt av voksne), og i tillegg skjer det masse læring i de uformelle læringssituasjonene som i hverdagsaktivitetene, frilek, ved måltider osv. Dette forutsetter bevisste og reflekterte voksne.

**BARNEHAGEN SKAL FREMME VENNSKAP OG FELLESSKAP**

«Sosial kompetanse er en forutsetning for å fungere godt sammen med andre og omfatter ferdigheter, kunnskaper og holdninger som utvikles gjennom sosialt samspill. I barnehagen skal alle barn kunne erfare å være betydningsfulle for fellesskapet og å være i positivt samspill med barn og voksne. Barnehagen skal aktivt legge til rette for utvikling av vennskap og sosialt fellesskap.»

(Rammeplanen 2017)

**Ingen barn skal mobbe eller bli mobbet i vår familiebarnehage**

«Barnas selvfølelse skal støttes, samtidig som de skal få hjelp til å mestre balansen mellom å ivareta egne behov og det å ta hensyn til andres behov».

(Rammeplanen 2017)

**Arbeid mot mobbing**

Mobbing blir ulikt definert, men det er noen fellestrekk som ofte blir trukket frem.

* Det dreiser seg om negative, fysiske eller psykiske handlinger begått av en eller flere mot en annen.
* Den som blir utsatt for erting, plaging eller utestenging, er lett tilgjengelig som del av et fellesskap han eller hun ikke har valgt selv.
* Det er ubalanse i maktforholdet slik at det er vanskelig å forsvare seg.
* Handlingen må ha en viss hyppighet og foregå over tid.

**Våre tiltak for å motvirke mobbing i familiebarnehagen**

* Vi som voksne må være bevisst rollemodeller for barna
* Barnehagen og hjemmet har et felles ansvar for at mobbing ikke får utviklet seg i barnehagen
* Arbeide systematisk med sosial kompetanse
* Støtte barna i å sette egne grenser, respektere andres grenser og finne løsninger i konfliktsituasjoner
* Forebygge, stoppe og følge opp diskriminering, utestenging, mobbing, krenkelser og uheldige samspillsmønstre.

**Dokumentasjon, refleksjon og vurdering**

*Pedagogisk dokumentasjon er en arbeidsmåte for refleksjon. Pedagogisk dokumentasjon er en arbeidsmåte som handler om å gjøre pedagogisk arbeid synlig og åpent for tolkning, dialog, diskusjon og innsikt. Dokumentasjon av barnehagens praksis blir til pedagogisk dokumentasjon når personalet og barna reflekterer over og diskuterer den. Arbeidsmåten kobler sammen verdier, praksis, barnehagens mandat og pedagogiske og filosofiske teorier, og synliggjør dermed hvordan barnehagen fortolker og realiserer rammeplanen for barnehagens innhold og oppgaver. (Pedagogisk dokumentasjon s.2)*

Når dokumentasjoner settes i sammenheng med spørsmålene hva, hvordan, hvorfor og hvem, blir de en del av barnehagens didaktikk. For best mulig utvikling av familiebarnehagen er det viktig å kunne dokumentere, reflekter og vurdere familiebarnehagens arbeid. Når planer blir lagt, er det viktig å sette mål for hva barna, barnehagen og de ansatte skal få ut av dem.

Alle prosjekter i barnehagen starter med et tankekart. Her trekkes det ut ideer som fanger barna og de voksnes interesse. i ettertid blir det stilt spørsmål om noen av målene er nådd. Hvorfor – hvorfor ikke? På den måten kan vi styrke barns læring og de ansattes kompetanse.

En metode vi bruker i familiebarnehagegruppen iforhold til dokumentasjon erbilder. Vi tar mange bilder som vi legger ut på vår lukkede facebookgruppe. Noen bilder printer vi ut og henger opp i avdelingene våre eller for å dokumentere prosessene i våre prosjekter til foreldrene når vi har ulike tilstelninger.

*«Dokumentasjon av det pedagogiske arbeidet skal inngå i barnehagens arbeid med å planlegge, vurdere og utvikle den pedagogiske virksomheten. Dokumentasjon av det pedagogiske arbeidet kan gi foreldre, lokalmiljøet og kommunen som barnehagemyndighet informasjon om hva barn opplever, lærer og gjør i barnehagen, og om hvordan barnehagen oppfyller kravene i barnehageloven og rammeplanen (Rammeplanen s. 39)».*

**Foreldresamarbeid**

Det er foreldre/foresatte som har ansvaret for barnets oppdragelser. Familiebarnehagen er et kompletterende miljø til hjemmet. For barna er det viktig at familiebarnehagen og hjemmet har en god dialog og et godt samarbeid. Dersom foreldre/foresatte er trygge på barnehagens arbeid, fører dette til at barn trives og er trygge.

***Barnehagen skal ivareta foreldrenes rett til medvirkning og arbeide i nært samarbeid og forståelse med foreldrene, jfr barnehageloven §1 og §4. Barnehagen skal legge til rett for foreldresamarbeidet og god dialog med foreldrene*** (Rammeplanen 2017).

I løpet av barnehageåret blir det satt opp to foreldresamtaler. En obligatorisk samtale på høsten og en frivillig på våren. Gjennom disse samtalene har vi mulighet til å gi dere en tilbakemelding på barnets utvikling og trivsel. Vi er opptatt av å ha en god dialog med foreldre/foresatte ved levering og henting av barnet. Der kan vi gi en kort tilbakemelding på hvordan dagen har vært. Det er også viktig at foreldre/foresatte bruker disse daglige møtene med barnehagens personale til å gi informasjon om barnet, om det er noe spesielt som har skjedd i det siste, om det er noe dere lurer på osv.

Vi har også to felles foreldremøter i løpet av barnehageåret der foreldre/foresatte har mulighet til å få innsikt i barnehagens hverdag og bli bedre kjent med personalet. Foreldremøtene er også en arena der informasjon vi som jobber i barnehagen synes er ekstra viktig blir gitt. Der har dere også mulighet til å spørre om det vi synes er viktig, og dere kan ta opp ting som opptar dere, og samtidig også flere.

**Samarbeidsutvalget**

Barnehageloven i §4 regler for foreldreråd og samarbeidsutvalg. Foreldrerådet består av samtlige foreldre/foresatte i familiebarnehagen, mens samarbeidsutvalget har representanter for foreldre, ansatte og eventuelt eier. Bestemmelsen om foreldreråd og samarbeidsutvalg må sees i sammenheng med gjeldende §1, som fastslår at «barn skal gis gode utviklings – og aktivitetsmuligheter i nær forståelse og samarbeid med barnets hjem.»

Intensjonen med foreldreråd og samarbeidsutvalg er at disse ordningene skal gi mulighet for å ivareta foreldrenes kontakt med barnehagen på en aktiv måte. Foreldreråd og samarbeidsutvalg har hele tiden vært aktive arenaer for brukermedvirkning. «I nær forståelse og samarbeid», menes gjensidig respekt og anerkjennelse for hverandres ansvar og oppgaver i forhold til barnet. Med samarbeid menes regelmessig kontakt der informasjon utveksles.

I familiebarnehagegruppen er rutinene for foreldres/foresattes medvirkning blant annet brukerundersøkelsen, SU, foreldresamtaler, foreldremøter og samtaler med personalet i barnehagen når foreldrene måtte ønske det og tar initiativ til det.

**Svingende feber, rennende nese og harkende hoste – når skal barna sendes tilbake til barnehagen?**

Mange av dere foreldre/foresatte har erfart at det å ha barn i barnehagen betyr dager og uker med snørrete, hostende og febersykt barn. Magne barn og nye omgivelser serverer et stort spekter av smittestoffer som ikke eksisterer hjemme.

**God hygiene kan begrense smitte! Viktig at vi alle sammen lærer barna hvor viktig det er å vaske hendene våre.**

Å sende barnet for tidlig tilbake til barnehagen kan føre til at barnet er mer mottakelig for ny smitte, og dermed rykker familien tilbake til start. Det er to hovedpunkter som avgjør om barnet kan gå tilbake til barnehagen etter sykdom. For det første må man se på barnets almenntilstand. Det er mer krevende å være i barnehagen enn hjemme. Så lenge barnet har feber så er det ikke friskt nok, og må holdes hjemme. Barnet må ha minst en feberfri dag før det sendes tilbake til barnehagen. Det er også enkelte sykdommer som krever forskjellige smittevernstiltak. Da er det viktig å hindre smitte av de andre barna i barnehagen selv om allmenntilstanden er god.

**Barns skal kunne være aktivt med i en aktiv barnehagehverdag**

Retningslinjer fra kommunelegen ved oppkast og diare: Barn skal holdes hjemme 48 timer etter symptomfrihet. Med symptomfrihet menes: god allmenntilstand, feberfri, ikke oppkast og uten diare.



**Oppstartsinfo**

Dette trenger barnet ditt i barnehagen:

* Skiftetøy: undertøy, strømpebukse/sokker, bukse/shorts, genser/t-skjorte.
* Varmt tøy: ullbukse, ullgenser, ullsokker, vinterdress, lue, hals, votter.
* Regntøy: regnbukse, regnjakke, gummistøvler.
* Skotøy: joggesko, gummistøvler/cherox, vintersko, tøfler/innesko.
* Tursekk som inneholder: tynn ullgenser/genser, t-skjorte, bukse/shorts ullstilongs, ullsokker/sokker, undertøy, mellomlag (tynn fleece eller ull). Alle klærne må ligge i pose. En vannflaske.

Barnas garderobe må sjekkes en gang i uka og tømmes for møkkete uteklær og skift.

Viktig at garderoben tømmes før ferier.

**Planleggingsdager**

Vi har totalt fem planleggingsdager i året. Disse blir satt opp med forbehold om endringer. Se årshjul for datoer.

**Bursdag i barnehagen**



«Det er din dag i dag!» Den dagen barnet har bursdag feirer vi samlet. Vi heiser flagget til topps, lager krone, leker og koser oss med litt ekstra. Bursdagsbarnet får velge hva den vil ha på menyen.

**Forventninger vi har til dere foreldre:**

Det er viktig at dere leser uke og månedsplaner og annen informasjon som blir lagt ut på Spond, sendt på e-post eller sms. Vi forventer også at dere følger med og bryr dere om det som skjer og skal skjer i barnas hverdag.

At dere deltar på tilstelninger og andre ting i regi av barnehagens.

At dere følger med på om barna har det tøyet de trenger, nok ekstraskift, og klær og skotøy tilpasset sesong og vær.

At dere gir beskjed når barna er syke, har fri, kommer senere/hentes tidligere eller blir hentet av andre enn foreldre/foresatte.

Vi ber dere om ikke å ta med private leker i familiebarnehagen, foruten når det er ha-med-dag. Koseklut, smokk og evnt. bamse til soving er lov å ha med. Husk å merke med navn!

Vått og skittent tøy må tas med hjem til vask og/eller tørk.

Det er viktig at dere deltar på foreldremøter for viktig samspill og på den måten kan bidra i barnas barnehagehverdag.

Porter, grinder og dører må lukkes av sikkerhetshensyn til ditt og andres barn.

**AUGUST**

**TEMA: JEG OG VI OG UNDERR HAVET**

**Både små og store må bli kjent med hverandre på nytt, og komme inn i barnehagens rutiner etter en lang ferie.**

**Rammeplanen sier:**

**Barnehagen skal bidra til at barna**

* **Erfarer at alle mennesker, uansett alder og forutsetninger, inngår i og bidrar til barnehagens fellesskap**
* **Bruker sitt språk for å uttrykke følelser, ønsker og erfaringer, til å løse konflikter og skape positive relasjoner i lek og annet samvær.**

**Ting vi skal igjennom denne måneden:**

* **Å telle, sirkeldiagram, trille ball, bygge hytte, finne par**
* **Kroppen, selvportrett, måle kroppen** (Vi kan måle hvor lange vi er ved hjelp av forskjellige ting. Vi dokumenterer og ser om det er noen forskjell noen måneder frem i tid)**, avtrykk, måle med en vekt, sammenligne seg selv med andre.**
* **Min bokstav** (her bruker vi ståltråd hvor vi lar barna træ for eksempel rognebær. Her teller vi antall, form, likhet)**, navn** (barna lager navneskilt. Her sorterer vi, hvem begynner/slutter på samme bokstav, hvilke navn har like mange bokstaver)
* **Oppdrag** (Å få oppdrag er noe barn synes er morsomt. Her kan vi for eksempel trene romfølelsen)

**SEPTEMBER**

**TEMA: BRANNVERN OG VERDENSROMMET**

**Nå har vi blitt godt kjent og det er på tide å starte med prosjekt verdensrommet. Barn er fascinert av verdensrommet, og solsystemet vårt er spennende å studere. Hadde du turt å reist ut i verdensrommet?**

**Rammeplanen sier:**

**Barnehagen skal bidra til at barna**

* **Blir kjent med solsystemet vårt, planeter og måner**
* **Utvikler forståelse for tyngdekraften**
* **Utvikle forståelse for solens viktighet**

**Ting vi skal gjennom denne måneden:**

* **Solsystemet vårt**
* **Tur til månen**
* **Utforske hvorfor solen er så viktig for oss mennesker**

**Fester og markeringer denne måneden:**

* **Idretts- og aktivitetsdag**
* **Brannvernuka**

**OKTOBER**

**TEMA: VERDENSROMMET OG HØST**

**Når sommeren er over kommer høsten, og naturen skifter form. Det er mye matematikk i naturen når vi forsker om høsten. Vi fortsetter også på prosjektet Verdensrommet.**

**Rammeplanen sier:**

**Barnehagen skal bidra til at barna**

* **Videreutvikler sin begrepsforståelse og bruker et variert ordforråd**
* **Opplever naturen og undring over naturens mangfoldighet**
* **Utvikler toleranse og interesse over for hverandre og respekt for hverandres bakgrunn, uansett kulturell og religiøs eller livssynsmessig tilhørighet.**

**NOVEMBER**

**TEMA: VERDENSROMMET OG JUL**

**Vi fortsetter arbeidet vårt med Verdensrommet og avslutter prosjektet med en Solsystem fest i barnehagen. I slutten av måneden starter vi med Juleaktiviteter og forbereder juleavslutning.**

**Rammeplanen sier:**

**Barnehagen skal bidra til at barna**

* **At barna er nysgjerrige på hva som skjer ute i verdensrommet og forstår viktigheten med at vi tar godt vare på jorda vår.**

**Ting vi skal igjennom denne måneden:**

**Ting vi skal igjennom denne måneden:**

* **Naturmaterialer: Kongler, nøtter og kastanjer**
* **Hyttebygging og veier**
* **Høstfarger, trær og løvtrær**
* **Eksperimenter**
* **Sortere høsten, ulike størrelser, veie ting.**
* **Fortsette arbeidet med verdensrommet**

**Fester og markeringer denne måneden**

* **Den internasjonale barnedagen og FN-dagen**
* **Bamsefest**
* **Avslutte prosjekt Verdensrommet**
* **Ha solsystemfest**
* **Juleaktiviteter**
* **juleavslutning**

**Fester og markeringer denne måneden**

* **Solsystemfest**

**DESEMBER**

**TEMA: JUL**

**Temaet for denne måneden blir naturligvis advent, Lucia, jul og alle forberedelsene som man gjør sammen.**

**Rammeplanen sier**

**Barnehagen skal bidra til at barna**

* **Lytter til lyder og rytme i språket og blir fortrolig med symboler som tallsiffer og bokstaver.**
* **Erfarer, utforsker og leker med form og mønster**
* **Erfarer ulike typer størrelser, former og mål gjennom å sortere og sammenligne**







**Ting vi skal igjennom denne måneden:**

* **Nedtelling, tid, areal, former og ordenstall**
* **Baking og farger (vi baker pepperkaker, lussekatter og noen av de andre 7 slagene til jul)**
* **Julegaver og julegavepapir**



**Fester og markeringer denne måneden:**

* **Julebord**
* **Nissefest**



* **Julegaver**
* **Lucia/juleutstilling**

**JANUAR**

**TEMA: SKINNVOTTEN OG ÅR – MÅNEDER – DAGER**

* **Når vi tenker på året, ser vi det ofte som en sirkel og derfor blir sirkelen en viktig del av dette temaet. Men året starter på ulike tidspunkter i ulike kulturer.**

**Rammeplanen sier:**

**Personalet må**

* **Legge til rette for at barna i lek og hverdagsaktiviteter får erfaringer med ulike typer mål, måleenheter og måleredskaper og stimulere barna til å fundere rundt avstander, vekt, volum og tid.**

**Ting vi skal igjennom denne måneden:**

**FEBRUAR TEMA: SKINNVOTTEN OG VINTER**

I februar er det som regel vinter og snø.

**Rammeplanen sier:**

* Ved å ta utgangspunkt i barns interesser kan personalet sammen med barn undersøke, stille spørsmål og sammen finne svar som barn kan være tilfreds med.
* Barnehagen skal bidra til at barna: lærer å iaktta, undre seg, eksperimentere, systematisere, beskrive, og samtale om fenomener i den fysiske verdenen.

**Ting vi skal igjennom denne måneden:**

* **Snø, snøfnugg, is og vann**
* **Problemløsninger**
* **Vi fortsetter arbeidet med Skinnvotten**
* **Telle dager**
* **Vi starter arbeidet med Skinnvotten**
* **Fødselsdager**
* **Året rundt og forskjellige årstider**
* **Geometri, sortering, tid og mønster**
* **Sirkler**

**Fester og markeringer denne måneden**

* **Vi mater fuglene**
* **Vi forsker på fuglene**
* **Lage engler i snøen, snøskulpturer**
* **spor**

**Fester og markeringer denne måneden**

* **Samefolkets dag**
* **Fastelavn**
* **Karneval**

**MARS**

**TEMA: DYR**

I mars måned finner man ikke så mange dyr utendørs, men man kan alltids forske på dyra.

**Rammeplanen sier:**

* Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter.
* Barnehagen skal bidra til at barna utvikler glede over å utforske og leke med tall og former

**Ting vi skal igjennom denne måneden:**

* Tell dyr, nummer, regnefortellinger, sammenlikne
* Dyreboliger, bygge boplass til dyra
* Dyrs utvikling (her ser vi på hvordan en sommerfugl forvandler seg fra larve til sommerfugl)
* Sortere dyr (og par

**Fester og markeringer denne måneden**

* Verdens vanndag
* Barnehagedagen
* Ski- og akedag

**APRIL**

**TEMA: VÅR**

Våren viser seg på ulike måter nord og sør i landet vårt, og de fleste steder kan april være en uforutsigbar måned.

**Rammeplanen sier:**

* Barnehagen skal bidra til at barna opplever glede ved å ferdes i naturen og får grunnleggende innsikt i natur, miljøvern og samspillet i naturen
* Personalet må være lyttende og oppmerksomme i forhold til den matematikken barnet uttrykker gjennom lek, samtaler og hverdagsaktiviteter.

**Ting vi skal igjennom denne måneden:**

* Mattesti, symboler, temperaturer, sammenlikn
* Vårtegn, vann
* Oppdrag, kims lek, klær og sko

**Fester og markeringer denne måneden:**

* Den internasjonale bokdagen
* Vårfest

**MAI**

**TEMA: 17. MAI OG RUSS**

I mai skal nasjonaldagen forberedes, vi skal snakke om og tegne flagg, synge 17. mai sanger og gå i tog.

**JUNI**

**TEMA: SOMMER**

Nå er sommeren her, og vi holder til utendørs mesteparten av tiden. Månedens tema vil derfor handle om utendørsmatte.

**Rammeplanen sier: Barnehagen skal bidra til at barna**

* Styrker sin kulturelle identitet og sine personlige uttrykk
* Erfarer, utforsker og leker med former og mønster
* Tilegne seg gode og anvendbare matematiske begreper
* Personalet må støtte barnets matematiske utvikling med utgangspunkt i barnets interesser og uttrykksformer.

**Ting vi skal igjennom denne måneden:**

* Flagg (vi sorterer, tegner og lager flagg i andre materialer)
* Familiebarnehagens fane og 17. mai tog
* Nasjonaldager i andre land
* Frukt, kjerner, smakeleken
* Deling, veie, måle og sammenlikne, store eller små
* Kims lek

**Fester og markeringer denne måneden:**

* 17. mai feiring
* Vårløpet
* Skolebesøk

**Rammeplanen sier:**

Barnehagen skal støtte barns nysgjerrighet, kreativitet, vitebegjær og lærelyst og bidra til et godt grunnlag for livslang læring.

Personalet må: styrke barnas nysgjerrighet, matematikkglede og lyst til å utforske matematiske sammenhenger.

**Ting vi skal igjennom denne måneden:**

* Kuleramme, figurer, mønster, omkrets og areal, vei med vekt
* Farger
* Bygg i sand og steiner
* Drømmefangere
* Oppdragskort

**Fester og markeringer denne måneden:**

* Skolebesøk
* Markering for de eldste barna i barnehagen
* Melkens dag
* Sommerfest i barnehagen

**JULI**

**TEMA: VANN**

Temaet for sommermåneden juli er vann. Et morsomt materiale å leke med, eksperimentere med og undersøke.

**Rammeplanen sier:**

Personalet må:

* gi barna impulser og erfaringer med design ved å utforske, oppdage og skape ulike former og mønstre.
* Ta utgangspunkt i barnas nysgjerrighet, interesser og forutsetninger og stimulere dem til å oppleve med alle sanser, iaktta og undre seg over fenomener i naturen og teknologien.

**Ting vi skal igjennom denne måneden:**

* Detektivjakt
* Ender
* Vannballonger
* Vann som renner, dråper, vann i forskjellige former
* Forskjellige volumer, hva flyter, sug opp vann

**GOD SOMMER ALLE SAMMEN!**

Et bilde som inneholder tre, utendørs, gjerde, gress

Automatisk generert beskrivelse

Et bilde som inneholder bakke, barn, person, utendørs

Automatisk generert beskrivelse



Et bilde som inneholder utklipp

Automatisk generert beskrivelse


Et bilde som inneholder gress, tre, utendørs, himmel

Automatisk generert beskrivelse

|  |  |
| --- | --- |
| KALENDER – EN OVERSIKT OVER VIKTIGE AKTIVITETER OG BEGIVENHETER DETTE BARNEHAGEÅRET | |
| 3. AUGUST | **OPPSTART NYTT BARNEHAGEÅR** |
| UKE 36 | **VENNSKAPSUKE – MOT MOBBING** |
| OKTOBER – MER INFORMASJON OM DATO KOMMER | **FORELDREMØTE PÅ KLØFTA KLUBBHUS** |
| 2. OKTOBER | **PLANLEGGINGSDAG (HØSTFERIE)** |
| 22. OKTOBER – LITT USIKKER PÅ OM VI FÅR DETTE TIL | **HØSTBASAR PÅ KLUBBHUSET FRA KL 1500 TIL 1630** |
| 30. OKTOBER | **HALLOWEENFEIRING PÅ KLUBBHUSET** |
| 6. NOVEMBER | **PLANLEGGINGSDAG (ØSTLANDSKE LÆRERSTEVNE)** |
| UKE 45-48 | **FORELDRESAMTALER (NÆRMERE INFORMASJON KOMMER** |
| 27. NOVEMBER | **PLANLEGGINGSDAG** |
| 11. DESEMBER | **LUCIAKAFFE PÅ KLUBBHUSET FRA KL 1500 TIL 1630** |
| 22. DESEMBER | **SISTE DAG FØR JULEFERIEN** |
| 23.12 - 1.1 | **JULESTENGT I BHG** |
| 4. JANUAR | **OPPSTART ETTER JULEFERIEN** |
| UKE 5 | **SAMEFOLKETS UKE** |
| 18. FEBRUAR | **KARNEVALSFEIRING PÅ KLUBBHUSET** |
| 26. FEBRUAR | **PLANLEGGINGSDAG (VINTERFERIE)** |
| 1. APRIL | **BARNEHAGEN FYLLER 13 ÅR** |
| 3. APRIL | **PÅSKEKAFFE PÅ KLUBBHUSET FRA KL 1500-1630** |
| 29. – 31. MARS | **PÅSKESTENGT** |
| 6. MAI | **FORELDREMØTE PÅ KLØFTA KLUBBHUS** |
| 12. MAI | **VI FEIRER 17. MAI I BARNEHAGEN** |
| 14. MAI | **PLANLEGGINGSDAG** |
| 16. JUNI | **SOMMERAVSLUTNING PÅ KLUBBHUSET FRA KL 1500-1630** |
| SOMMERSTENGT | **UKE 28,29 OG 30** |

Barn lærer hele tiden. Og den viktigste tiden for læring skjer før skolestart. Derfor ønsker vi å gi barna en meningsfull

barnehagetid der de kan bygge ferdigheter, kunnskap og holdninger som er nødvendig for livslang læring.





Familiebarnehagegruppen

- Der barna står i fokus